Diari Oficial de la Generalitat Valenciana


Sumari del DOGV 6347, del 03-09-2010 (2010/8784)

Notificació de la sentència dictada en el judici ordinari número 663/2008.
--------------------------------------------------------------------------

### Dades del document

Número de DOGV
:   6347

Data del DOGV
:   03-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8784


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 663/2008. [2010/8784]  
Judici ordinari 000663/2008  
De: Bayerische Motoren Werke AG.  
Procurador: Perfecto Ochoa Poveda.  
Contra: Auto Sport Wagen Girona, SL.   
En aquest procediment ordinari número 663/08 seguit a instàncies de Bayerische Motoren Werke AG contra Auto Sport Wagen Girona, SL, s'ha dictat la sentència que literalment és com segueix:  
Dispositiva   
Estime la demanda interposada per Bayerische Motoren Werke AG (BMW) contra Auto Sport-Wagen Girona, SL, i declare que la demandada amb la utilització en el tràfic mercantil de signes BMW, realitza actes de violació de marques titularitat de BMW i que amb la utilització en el tràfic mercantil del material fotogràfic descrit en la demanda infringeix els drets de propietat intel·lectual de BMW i condemne a la demandada a:   
1. Cessar en els actes de violació de marques i de drets de propietat intel·lectual.  
2. A retirar qualsevol tipus de material publicitari, rètols, etiquetes o altres documents i objectes, on es poguera haver materialitzat la violació dels drets de propietat industrial i intel·lectual de l'actora i que es troben en el tràfic econòmic.  
3. Abstenir-se en el futur, de tota forma d'ús dels signes titularitat de BMW com a marca en els productes de les classes per als quals estan registrats.  
4. Pagar 35.892,89 euros pels danys i perjudicis ocasionats.  
5. Publicar a càrrec seu, la dispositiva de la sentència en dos periòdics, un d'àmbit i difusió nacional i un altre d'àmbit local a Girona en un anunci en pàgina parella de dimensions 12 per 10 centímetres.  
S'imposen les costes a la part demandada.  
Notifiqueu aquesta resolució a les parts personades, i feu-los saber que no és ferma, i que s'hi pot interposar un recurs d'apel·lació que s'ha de preparar davant d'aquest Jutjat, dins del termini de cinc dies, per al Tribunal de Marca Comunitària, dins del termini de cinc dies des que es notifique.   
Per a l'apel·lació caldrà efectuar de forma prèvia un dipòsit de la suma de 50 euros, que ha d'ingressar en el compte de dipòsits i consignacions d'aquest Jutjat, obert en el grup Banesto, consignant com a codi «02» i com a concepte «pagament recurs d'apel·lació»; sense aquests requisits no s'admetrà el recurs (articles 451 i 452 de la LEC i disposició addicional quinzena de la LOPJ afegida per la LO 1/2009, de 3 de novembre).   
Procediu a la devolució de la demanda en suport CD.   
Aquesta és la meua sentència, que jutjant definitivament pronuncie, mane i firme».   
Publicitat: A la sentència anterior se li va donar la publicitat permesa per les lleis. En done fe.  
I atés que l'esmentat demandat, Auto Sport Wagen Girona, SL, es troba en parador desconegut, expedisc aquest edicte a fi que li valga de notificació de forma deguda.  
Alacant, 13 de juliol de 2010.- El secretari judicial: Virginio Sánchez Barberán.